

**Γραφείο Αντιπεριφερειάρχη**

**Ανάπτυξης & Επιχειρηματικότητας**

**Κ Γαλάνη Κωνσταντίνου**

**Φεστιβάλ Γαστρονομίας στη Λαμία (14-16 Μαρτίου)**

**H Περιφέρεια Στερεάς Ελλάδας με την υποστήριξη της Αγροδιατροφικής Σύμπραξης Στερεάς Ελλάδας** διοργανώνουν  από τις 14 έως και τις 16 Μαρτίου στην Λαμία (πλατεία πάρκου)  **Γαστρονομικό Φεστιβάλ Προϊόντων** :

**«ΣΤΕΡΕΑ ΕΛΛΑΔΑ...ΠΑΡΕ ΜΙΑ ΓΕΥΣΗ».**

Το τριήμερο πρόγραμμα του Φεστιβάλ Γαστρονομίας στη Λαμία περιλαμβάνει επιδείξεις παρασκευής παραδοσιακών συνταγών από την Περιφέρεια Στερεάς Ελλάδας, οινογευσία από την ΕΝΟΑΚΕ καθώς και άλλα δρώμενα.

Για τη φιλοξενία των επιχειρήσεων θα διατεθούν 10 τέντες (τύπου παγόδας ) διαστάσεων 3 Χ 2 τμ - μία ανά δύο εκθέτες, δίνοντας τη δυνατότητα στις επιχειρήσεις που δραστηριοποιούνται εντός της χωρικής της αρμοδιότητας να παρουσιάσουν και να αναδείξουν την ποιότητα των προϊόντων τους. Οι συμμετέχοντες θα έχουν την δυνατότητα να πραγματοποιήσουν λιανικές πωλήσεις των προϊόντων τους και για αυτό τον λόγο θα πρέπει να τηρήσουν τις προβλεπόμενες διατάξεις του νόμου και να έχουν προνοήσει ώστε να μπορούν να εκδίδουν τα απαραίτητα παραστατικά πωλήσεων.

Προϋπόθεση για τη συμμετοχή των επιχειρήσεων είναι να εδρεύουν εντός της Περιφέρειας Στερεάς Ελλάδας και η επωνυμία της επιχείρησης ή η ετικέτα της συσκευασίας των προϊόντων να μην παραπέμπει σε άλλη Περιφέρεια.

 Οι κατηγορίες των προϊόντων είναι:

* Κρασί
* Μέλι
* Μελισσοκομικά προϊόντα
* Τυροκομικά
* Μανιτάρια
* Βότανα
* Σύκα
* Προϊόντα ζύμης & αρτοπαρασκευάσματα
* Λάδι
* Ξηροί καρποί
* Σαπούνια
* Καλλυντικά
* Κρεατοσκευάσματα
* Ξηροί Καρποί
* Γαλακτοκομικά
* Χυμοί ,Ποτά ,Νερά
* Παραδοσιακά Προϊόντα

**Η Περιφέρεια Στερεάς Ελλάδας** επιδοτεί εξ’ ολοκλήρου τη συμμετοχή  και παρακαλούνται οι επιχειρήσεις που επιθυμούν να συμμετέχουν, να συμπληρώσουν τη σχετική αίτηση, μέχρι  **την Παρασκευή 21 Φεβρουαρίου  2025  και ώρα 12:00** στον σύνδεσμο :

https://forms.gle/j7H21eHzVKhUow5H9

Σε περίπτωση που ο αριθμός των αιτήσεων είναι μεγαλύτερος από τις προβλεπόμενες θέσεις, θα τηρηθεί αυστηρά σειρά προτεραιότητας ανά κατηγορία προϊόντων.

**Για την κατοχύρωση της αίτησης συμμετοχής:**

* Άμεση αποστολή του λογοτύπου της εταιρείας διαφορετικά, μετά το πέρας της προθεσμίας υποβολής των αιτήσεων, θα αναγράφεται μόνο η επωνυμία της επιχείρησης.
* Αποστολή των Στοιχείων Μητρώου – Επιχείρησης προς το email:   / karavas[@agrifoodcentralgreece.gr](mailto:info@agrifoodcentralgreece.gr)  & info@agrifoodcentralgreece.gr
* Με την υποβολή της αίτησης δηλώνετε πως συμφωνείτε με την πολιτική Απορρήτου & Συμμόρφωσης GDPR

**Για την Περιφέρεια Στερεάς Ελλάδας**

**Ο Αντιπεριφερειάρχης  
Ανάπτυξης και Επιχειρηματικότητας  
& Προέδρος του Δ.Σ. Αγροδιατροφικής Σύμπραξης Στερεάς Ελλάδας**

**Κωνσταντίνος Γαλάνης**